PRIJEDLOG ZAKONA O IZMJENAMA I DOPUNAMA ZAKONA O ZAŠTITI OD BUKE

# Članak 1.

U Zakonu o zaštiti od buke („Narodne novine“, broj 30/09, 55/13 i 153/15) u članku 1. stavku 1. Podstavak 2. i 3. mijenja se i glasi:

„- osiguravanjem dostupnosti podataka javnosti o buci okoliša“

**„ -** izradom i donošenjem akcijskih planova koji se temelje na podacima korištenim u izradi karata buke.“

Stavak 9. briše se.

# Članak 2.

U članku 2. točka 4. mijenja se i glasi:

„4. **“**Smetanje bukom” jest stupanj smetnje stanovništva uzrokovane bukom okoliša, određene na temelju rezultata dobivenih terenskim ispitivanjem.“

Točka 21. mijenja se i glasi:

„21. „Karta buke“ jest prikaz podataka o postojećem ili predviđenom stanju buke uz korištenje indikatora buke, na kojima je naznačeno prekoračenje bilo koje relevantne propisane dopuštene vrijednosti, broj ljudi izloženih određenim razinama buke na određenom području ili broj stambenih jedinica izloženih određenim razinama buke na određenom području.“

# Članak 3.

U članku 7. stavak 1. mijenja se i glasi:

„Naseljena područja koja imaju više od 100.000 stanovnika obvezni su:

1. izraditi strateške karte buke,

2. izraditi i donijeti akcijske planove.“

U stavku 2. u prvoj rečenici iza veznika: „i“ dodaju se riječi: „izrade i donošenja“.

U stavku 5. iza riječi: „zaštite okoliša“ briše se točka i dodaju riječi: „ i odredbama pravilnika iz

stavka 8. ovoga članka.“

U stavku 6. veznici: „i/ili“ zamjenjuju se riječima: „odnosno izrade i donošenja“.

U stavku 12. iza veznika: „i“ dodaje se riječ: „donesenih“.

U stavku 13. iza riječi: „sažetke“ dodaje se riječ: „donesenih“.

PRIJELAZNA I ZAVRŠNA ODREDBA

# Članak 4.

Obveznici izrade akcijskih planova koji su do stupanja na snagu ovoga Zakona izradili akcijske planove u skladu s odredbama Zakona o zaštiti od buke („Narodne novine“, broj 30/09, 55/13 i 153/15) obvezni su najkasnije u roku od 2 mjeseca od stupanja na snagu ovoga zakona, ministarstvu dostaviti dokaz o službenom donošenju odnosno usvajanju akcijskih planova sukladno važećim postupcima za svakog od obveznika.

# Članak 5.

Ovaj Zakon stupa na snagu prvoga dana od dana objave u »Narodnim novinama«.